CELEX: 32015D1310
Language: hu
Date: 2015-07-28 00:00:00
Title: A Bizottság (EU) 2015/1310 végrehajtási határozata (2015. július 28.) a 2009/177/EK határozat I. mellékletének Horvátország teljes területének koi-herpeszvírusbetegségtől (KHV-betegségtől) mentes minősítése tekintetében történő módosításáról (EGT-vonatkozású szöveg)

30.7.2015   
            
            
               HU
            
            
               Az Európai Unió Hivatalos Lapja
            
            
               L 200/17
            
         A BIZOTTSÁG (EU) 2015/1310 VÉGREHAJTÁSI HATÁROZATA
   (2015. július 28.)
   a 2009/177/EK határozat I. mellékletének Horvátország teljes területének koi-herpeszvírusbetegségtől (KHV-betegségtől) mentes minősítése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 49. cikke (1) és (3) bekezdésére,
   mivel:
   
               (1)
            
            
               A 2009/177/EK bizottsági határozat (2) felsorolja azokat a tagállamokat, övezeteket és területi egységeket, amelyekben jóváhagyott felügyeleti programok folynak a 2006/88/EK irányelv IV. mellékletének II. részében felsorolt egy vagy több nem egzotikus betegség tekintetében. A 2009/177/EK határozat felsorolja továbbá azokat a tagállamokat, övezeteket és területi egységeket, amelyeket egy vagy több ilyen betegségtől mentesnek minősítettek.
            
         
               (2)
            
            
               A 2009/177/EK határozat I. mellékletének C. része felsorolja azokat a tagállamokat, övezeteket és területi egységeket, amelyeket egy vagy több ilyen nem egzotikus betegségtől mentesnek minősítettek.
            
         
               (3)
            
            
               Horvátország nyilatkozatot nyújtott be a Bizottsághoz az ország teljes területének a koi-herpeszvírusbetegségtől (KHV-betegségtől) való mentességének elismeréséhez. A benyújtott információkból megállapítható, hogy Horvátország a 2006/88/EK irányelv 49. cikke (1) bekezdésével összhangban megfelel az említett irányelv az V. mellékletének I. részében az említett nyilatkozatra vonatkozóan meghatározott feltételeknek.
            
         
               (4)
            
            
               Ezen túlmenően a Bizottsághoz benyújtott kiegészítő információk szerint Horvátország a Duna és a Száva vízgyűjtő területeinek egyes részeit magukban foglaló megfelelő pufferzónákat jelölt ki annak érdekében, hogy megakadályozza a betegség passzív behurcolását a KHV-betegségtől nem mentesnek tekintett szomszédos tagállamokból vagy szomszédos harmadik országokból. Ezeket a vízgyűjtő területeket a szomszédos országokban a KHV-betegség tekintetében fennálló járványügyi helyzet miatt nagykockázatú területeknek kell tekinteni, amelyeken a 2006/88/EK irányelv 49. cikke (3) bekezdésének megfelelően elfogadott követelményekkel összhangban célzott felügyeletet kell végezni.
            
         
               (5)
            
            
               A Horvátország által szolgáltatott információk szerint a benyújtott nyilatkozat a 2006/88/EK irányelvben és a 2009/177/EK határozatban a tagállamok betegségtől mentes minősítésére vonatkozóan meghatározott valamennyi követelménynek eleget tesz. Következésképpen Horvátország teljes területét a koi-herpeszvírusbetegségtől (KHV-betegségtől) mentesnek kell minősíteni.
            
         
               (6)
            
            
               A 2009/177/EK határozat I. mellékletének C. részét ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2009/177/EK határozat I. mellékletének C. része e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. július 28-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 328., 2006.11.24., 14. o.
   
   
      (2)  A Bizottság 2008. október 31-i 2009/177/EK határozata a 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról (HL L 63., 2009.3.7., 15. o.).
   
      MELLÉKLET
      A 2009/177/EK határozat I. mellékletének C. részében a koi-herpeszvírusbetegségre (KHV-betegségre) vonatkozó sor helyébe a következő szöveg lép:
      
         
                     „Koi-herpeszvírusbetegség (KHV-betegség)
                  
                  
                     Horvátország
                  
                  
                     HR
                  
                  
                     A teljes terület
                  
               
                     Írország
                  
                  
                     IE
                  
                  
                     A teljes terület
                  
               
                     Egyesült Királyság
                  
                  
                     UK
                  
                  
                     Az észak-ír terület”